མི་སྣ་བསམ་འཕེལ་ནི་དྲང་ཕྱོགས་ཀྱི་མི་སྣ་ཞིག་ཏུ་འབྲི་བཞེངས་བྱས་པས།ཁོའི་སྟེང་ན་དྲང་ཕྱོགས་ཀྱི་ནུས་སྟོབསདྲག་ཏུ་ཡོད་ལ།ཁོ་ནི་ཕུགས་བསམ་ཅན་གྱི་མི་གཞི་ཞིག་ཀྱང་ཡིན།དེ་བཞིན་དུ་ཏིང་འཛིན་ཀྱང་ཐོག་མ་དང་བར་གྱི་དུས་སུ་དྲང་ཕྱོགས་ཀྱི་མི་སྣ་ཞིག་ཡིན་པས།ཁོའི་སྟེང་ནའང་ཕུགས་བསམ་ཅན་དུ་བྱས་པའི་ཆ་ཡོད།དེ་བས་རྩོམ་ཀྱང་གཙོ་རྒྱུགས་ཀྱི་ལྟ་བ་དང་ལྷུག་རྗོད་རྒྱ་ཆེན་པོའི་ལམ་དུ་ཞུགས་པ་ལྟ་བུར་སྣང་ཡང་།ང་ཡི་ཨ་ཕ་གཉིསཀྱིས་དོན་གྱིས་མི་བུའི་འཚོ་བ་ལ་ཀུན་སྤྱོད་དང་ཕུགས་བསམ་གྱིས་གཞོགས་གཏུབ་ཆེན་པོ་མ་བྱས་པར།མི་བུ་ཞིག་གི་ནར་མའི་འཚོ་བ་ལ་བརྩི་འཇོག་ཆེན་པོ་ཐོབ་པ་འདིས་རྩོམ་འདིར་འཚོ་བའི་རྫི་ངད་དང་མི་ཡི་བྲོ་བ་སྣུམ་པོ་ཞིག་གིས་བྲན་ནས་འདུག